《和王天任喜雪》
宋代·虞俦

姑射之山果何如，往者吾言闻接舆。
肌肤冰雪能绰约，是中知有神人居。
神凝自使年穀熟，况有疵疠烦驱除。
乘云四海聊戏剧，磅礴万物同惨舒。
至哉河汉已无极，俗士区区穷尾闾。

作者简介：虞俦，生卒年月不详，字寿老，宁国(今属安徽）人。南宋政治家，文学家。隆兴初进人太学，中进士。曾任绩溪县令，湖州、平江知府。庆元六年（1200）召入太常少卿，提任兵部侍郎。工诗文，著有《尊白堂集》24卷，清修《四库全书》收录其部分诗文。如其词《满庭芳》：色染莺黄，枝横鹤瘦，玉奴蝉蜕花间。铅华不御，慵态尽欹鬟。